Reidar Nielsen

Reidar Nielsen (født 16. juni 1938 i Hammerfest, død 3. juli 2018) var en  norsk pressemann og redaktør. Han var i mange år sjefsredaktør i Nordlys i Tromsø og også i flere andre aviser.

Han startet sin karriere i Vestfinnmark Arbeiderblad som nittenåring. Han var stortingsmedarbeider i Arbeiderbladet i Oslo fra 1968, og deretter sjefsredaktør i Nordlys fra 1973 til 1982. Senere var han sjefsredaktør i avisen Dagningen på Lillehammer og i Finnmark Dagblad i Hammerfest. Han avsluttet sin karriere som medarbeider i NRK/Finnmark og Troms.

Nielsen var vararepresentant på Stortinget for Finnmark Arbeiderparti i 1965–1969. Han var også forfatter og skrev tilsammen ti bøker. Nielsen var medlem av Kringkastingsrådet i perioden 1983–1989.

Bibliografi (utvalg) 

 1974 – Tilfellet Sandvikvær. Tiden forlag
 1976 – Folket i hulene : en beretning om de dramatiske hendingene på Sørøya 1944/45. Tiden forlag
 1985 – Folk uten fortid. Gyldendal forlag
 1996 – Brennende vinter
 1996 – Øyfolket i hulene : evakueringshøsten 1944 : Nordsandfjordhula. Hefte utgitt av Hasvik kommune
 2012 – Havets gull : fiskekjøpere i Nord-Troms og Finnmark. Medforfatter: Leif Hauge. Utgitt av Fiskeprodusentenes fond.

Familie 
Reidar Nielsen var far til journalistene Bengt Nielsen og Frode Nielsen Børfjord.

Referanser

Eksterne lenker 
 

Norske journalister
Norske redaktører
Journalister i Dagsavisen eller forløpere
Norske forfattere
Personer fra Hammerfest kommune